**3 В и Г клас** **Домашна работа – 23 уч. седмица**

***Литература***

* Моля, прочетете стихотворението **„Картинка“** от *Дядо Пънч* на **стр. 79** от ***Читанката***.
* Моля, отговорете на въпросите чрез пълни изречения в тетрадката с широки редове:

**Как изглежда вашият мечтан дом? Опишете го.**

* Моля, репетирайте отново стихотворението **„Обич“** от *Дора Габе*на **стр. 70** от ***Читанката***, като се опитате да научите следващите 1-2 куплета **наизуст**, понеже ще го рецитираме за края на учебната година.

***Български език***

Да си припомним, че **глаголите** са части на речта, както съществителните имена, прилагателните имена и личните местоимения.

**Глаголите** са думи, които назовават **действие**.

Откриваме ги с въпросите: **Какво правя? / Какво прави? (за ед.ч.) и Какво правят? (за мн.ч.)**

Глаголите притежават категориите **лице и число**. **Лицето** показва **кой** **говори** и **извършва действието**. Първо (**1л.**), второ (**2л.**) и трето лице (**3л.**) се определят с помощта на **личните местоимения**.

**Числото** определя **броя** на извършителите на действието. (**ед.ч., мн.ч.**)

*Аз* **обичам** да **ходя** на море. „**Обичам“** и „**ходя“** са глаголи в **1л.**, защото личното местоимение **„аз“** е в **1л.**

*Никол* **плува** в морето. „**Плува“** е глагол в единствено число (**ед.ч.**), защото действието се извършва от **едно** дете.

*Вики* и *Зори* **правят** пясъчни фигури. **„Правят“** е глагол в множествено число (**мн.ч.**), защото се извършва от **две** деца.

|  |  |  |
| --- | --- | --- |
|  | Единствено число (ед.ч.) | Множествено число (мн.ч.) |
| Първо лице (1 л.) | **Аз** | **Ние** |
| Второ лице (2 л.) | **Ти** | **Вие** |
| Трето лице (3 л.) | **Той/ Тя/ То** | **Те** |

**Аз** плува**м** **Ние** плува**ме**

**Ти** плува**ш Вие** плува**те**

**Той/ Тя/ То** плув**а** **Те** плува**т**

* Моля, направете упр. **5 и 7** на **стр. 48-49** в ***Тетрадка № 1***.

***Човекът и обществото***

**Втори срок - история**

Моля, прочетете урока на тема **„Златният век на средновековна България“** на **стр. 76-77** по ***Човекът и Обществото****.* Отговорете писмено на въпросите, като запишете отговорите в тетрадката с широки редове, използвайки пълни изречения.

**Задължителни въпроси:**

1. **През коя година е цар Симеон 1-ви Велики (син на княз Борис) става владетел на България? Той разширил границите на държавата на три морета. Кои са те?**
2. **Какво се е случило през 893г.?**
3. **Как се наричал периодът на управлението на цар Симеон, имайки предвид постиженията в книжовната дейност, строителството и изобразителното изкуство?**

**Допълнителни върпоси (по желание):**

1. **Какво е „патриаршия“? Прочети и запиши от речника на стр.76.**
2. **Кои известни книжовници работили в преславската книжовна школа?**

**Песен:**

* Моля, практикувайте песента **„Обичам те, родино“** от този линк:

[Обичам те, Родино - м. Любомир Пипков - караоке](https://www.youtube.com/watch?v=1GAispGB0wc)

Ще я пеем на тържеството за края на учебната година.